7. ΒΑΣΙΛΙΚΟΝ ΔΙΑΤΑΓΜΑ της 11 Οκτ./2 Νοεμ. 1957(ΦΕΚ Α΄222). Περί ειδικής δοκιμασίας και παρά τη Φυσικομαθηματική Σχολή του Πανεπιστημίου Θεσσαλονίκης Διδακτόρων και πτυχιούχων της Φυσικομαθηματικής Σχολής αλλοδαπών ανεγνωρισμένων ομοταγών Σχολών και καθορισμού του τύπου ενδεικτικού αυτών. Έχοντες υπ ’όψει 1)το άρθρ. 220 του Νόμ. 5343/32 «περί οργανισμού του Πανεπιστημίου Αθηνών», 2)το από 27 Ιουλ. 1935 Π.Δ/μα «περί ισχύος των αρθρ.220 και 221 του Νομ. 5343/32 και δια το Πανεπιστημίον Θεσσαλονίκης, προτάσει του Ημετέρου επί της Εθνικής Παιδείας και Θρησκευμάτων Υπουργού, στηριζομένη εις ομοίαν της Συγκλήτου και της Φυσιμαθηματικής Σχολής του Πανεπιστημίου Θεσσαλονίκης ληφθείσαν κατά τας συνεδρίας αυτών της 19.6.1957 και 27.5.1957 και εις γνώμην του Συμβουλίου Επικρατείας, διατυπωθείσαν δια της υπ’ αριθ. 498/1957 πράξεως αυτού, απεφασίσαμεν και διατάσσομεν: Άρθρ.1.-1.Διδάκτορες ή πτυχιούχοι της Φυσικομαθηματικής Σχολής αλλοδαπού ανεγνωρισμένου ομοταγούς Πανεπιστημίου βουλόμενοι να αποκτήσωσι δικαίωμα εξασκήσεως του επαγγέλματος αυτών εν Ελλάδι ή διορισμού εις δημοσίαν θέσιν δι’ ην απαιτείται πτυχίον της Φυσικομαθηματικής Σχολής δύνανται να υποστώσι την κατά το άρθρ. 220 του Νόμ. 5343/1932 δοκιμασίαν εκτός της Φυσικομαθηματικής Σχολής του Πανεπιστημίου Αθηνών και παρά τη Φυσικομαθηματική Σχολή του Πανεπιστημίου Θεσσαλονίκης. 2.Η κατά το προηγούμενον εδάφιον εξέτασις διεξάγεται εις τα ακόλουθα κατά τμήματα της Σχολής μαθήματα. 1)Τμήμα Φυσικόν – α)Φυσικήν, β)Μηχανικήν και γ)Φυσικοχημείαν. 2)Τμήμα Μαθηματικόν – α) Ανάλυσιν, β) Γεωμετρίαν, γ)Άλγεβραν. 3)Τμήμα Χημικών – α)Ανόργανον Χημείαν, β)Οργανικήν Χημείαν και γ)Φυσικοχημείαν. 4)Τμήμα Φαρμακευτικόν - α)Φαρμακευτικήν Χημείαν, β)Φαρμακογνωσίαν, γ)«Φαρμακοτεχνίαν και Φαρμακευτικήν Τεχνολογίαν». Η περίπτ. γ΄ ετροποποιήθη ως άνω δια Π.Δ. 910 της 8/14 Δεκ. 1976(ΦΕΚ Α΄333). Σελ. 524(β) Τεύχος Ε 83-Σελ. 36 5)Τμήμα Φυσιογνωστικόν – α)Βιολογίαν, β)Ορυκτολογίαν, και γ)Γεωλογίαν. «6)Τμήμα Βιολογικόν: α)Βιολογίαν β)Βοτανικήν και γ)Ζωολογίαν 7)Τμήμα Γεωλογικόν: α)Ορυκτολογίαν-Πετρογραφίαν  β)Γεωλογίαν-Παλαιοντολογίαν και γ)Φυσικήν Γεωγραφίαν». Αι περιπτ. 6 και 7 προσετέθησαν δια του Π.Δ.871 της 16/30 Νοεμ. 1976(ΦΕΚ Α΄318). Άρθρ.2.-Ο βουλόμενος να υποστή την εν άρθρ. 1 δοκιμασίαν υποχρεούται να υποβάλη εις την Κοσμητείαν της Σχολής ταύτης αίτησιν μετά του διπλώματος ή πτυχίου αυτού επικεκυρωμένου δια το γνήσιον αυτού παρά της Ελληνικής Προξενικής Αρχής του της εκδόσεώς του, πλήρες αποδεικτικόν σπουδών του εξ ου προέρχεται Πανεπιστημίου μετ’ επισήμου μεταφράσεως αμφοτέρων ως και διπλότυπον του Ταμείου του Πανεπιστημίου ότι κατέβαλε τα κεκανονισμένα εξέταστρα και τέλη του εν άρθρ. 4 του παρόντος ενδεικτικού. ΄Αρθρ.3-1.Η εν άρθρ. 1 δοκιμασία είναι προφορική και διεξάγεται εν Ελληνική γλώσση ενώπιον τριμελούς Επιτροπείας οριζομένης εκάστοτε παρά της Σχολής αποτελουμένης εκ των Καθηγητών των εξεταζομένων μαθημάτων και προεδρευομένης υπό του αρχαιοτέρου των Καθηγητών. 2.Ο κατά την ανωτέρω εξέτασιν διδόμενος βαθμός είναι ο μέσος όρος της βαθμολογίας των τριών εξεταστών Καθηγητών. 3.Ο αποτυχών δύναται να επαναλάβη την δοκιμασίαν μετά χρόνον οριζόμενον υπό της εξεταστικής Επιτροπής πάντως ούχι προ της παρελεύσεως τριμήνου. 4.Το αποτέλεσμα της δοκιμασίας καταχωρίζεται εις ιδιαίτερον «βιβλίον δοκιμασίας αλλοδαπών πτυχιούχων». Άρθρ.4.-Εις τον υποστάντα ευδοκίμως την δοκιμασίαν χορηγείται ενδεικτικόν ούτινος ο τύπος έχει ως ακολούθως: ΑΡΙΣΤΟΤΕΛΕΙΟΝ ΠΑΝΕΠΙΣΤΗΜΙΟΝ  ΘΕΣΣΣΑΛΟΝΙΚΗΣ. Ο κ. …………………….. εκ …………… ορμώμενος πτυχιούχος (ή διδάκτωρ) της Φυσικομαθηματικής Σχολής (Τμήμα …..) του εν.. ………….. Πανεπιστημίου υπέστη ευδοκίμως την υπό των Πανεπιστημιακών Νόμων οριζομένην ειδικήν δοκιμασίαν προς κτήσιν του δικαιώματος διορισμού εν δημοσία θέσει του Ελληνικού Κράτους και ασκήσεως του επαγγέλματος εν τω οικείω Κλάδω. 31.Ε.ι.7 Σχολή Θετικών Επιστημών Παν/μίου Θεσ/νίκης 